Þegar búið er að finna heimildir um tilekið efni er nauðsynlegt að leggja mat á þær . Sá sem skrifar ritgerð þarf að taka heimildum með fyrirvara , meta gildi þeirra , átta sig á stöðu þeirra og taka sjálfstæða afstöðu þegar heimildir greinir á . Þess vegna er mikilvægt að nota fleiri en eina heimild . Í námsritgerðum vinna nemendur að mestu ef ekki öllu leiti með afleiddar heimildir / aðra heimild . Það þýðir að einhver er búin að skrifa eftir frumheimildinni . Verður sá sem skrifar ritgerð að reyna að átta sig á því hvort höfundur heimildanna , sem maður notar í ritgerðarskrif , á heiðarlegan hátt eða hvort hann rangtúlki eitthvað , stingi undir stól staðreyndum o.s.frv . Í mati á heimildum sem teknar eru af netinu er mikilvægt að hafa í huga hver á síðuna sem nýtt er í heimildaverkefni . Yfirleitt má treysta heimasíðum háskóla ( vísindavefurinn ) , rannsóknarstofnanna ( Árnastofnun ) og opinberra stofnanna ( Veðurstofan ) . Varast skal blogg einstaklinga því þau skrif byggjast oft á persónulegum skoðunum viðkomandi . Markmið heimilda Skiptir miklu máli að átta sig á með hvaða markmiði skrifar höfundurinn heimildina . Hvort hann er að skrifa í fræðiriti , uppfræðandi grein fyrir almenning , pólitíska áróðursgrein eða semja hátíðarræðu . Einnig er mikilvægt að hafa í huga hvar heimildin birtist , hvort er um ræða virðulegt fræðirit , almennt tímarit , dagblað eða auglýsingabækling .